Bošnjaci u Mađarskoj
Bošnjaci ili Bošnjački Hrvati ili Baranjski Bošnjaci (mađ.: baranyai bosnyákok) su etnička grupa Hrvata u Mađarskoj. Žive u Baranji, u gradu Pečuhu, a i u selima Kukinju, Semelju, Udvaru, u Salanti (gdje su došli u 18. vijeku, a danas čine 32% sela), Nijemetu, Poganu. Do nedavne prošlosti su bili znatnom zajednicom u Ati, Suki i Sukitu, međutim tamošnji Hrvati su se znatno pomađarili. Došli su iz Bosne u Baranju, velikim dijelom u 16. i 17. vijeku, kada je taj kraj bio pod osmanlijskom vlašću. Ipak, u znatnijem broju ih je bilo već u 14. vijeka u Pečuhu. Oslobodilački ratovi nisu bili lagodnim za njih, ali je dio preživio sve te ratove. Ni Rákóczijevi kuruci nisu bili milosrdni prema tom kraju, kao ni srpski graničari u carskoj službi; i jedni i drugi su te krajeve divljački opustošili. U doseljavanju bošnjačkih Hrvata je uvelike pridonio pečuški biskup Matija Ignacije Radanović (1687-1703). Radanović se odlučio na to radi povećavanja broja katolika u svojoj biskupiji na taj način.